Geolympics

Geolympics (somme tider stavet GeOlympics) er en konkurrence der bygger på geocaching. Det gælder om at komme frem til hver geocache som nummer 1, 2 eller 3 efter at cachen er blevet offentliggjort som mål. I den oprindelige variant bruges der geocacher som findes i forvejen, men i senere varianter har der været tale om en serie nye geocacher, hvor konkurrencen så har været en sædvanlig FFC-jagt.

Man får point for at komme som nummer 1, 2 eller 3, og den geocacher der samler flest point, har vundet.

Hvornår foregår det?
Det foregår over nogle få uger, typisk svarende til varigheden af de olympiske lege. I denne periode frigives der dagligt et antal cacher.

Hvilke cacher
Cachene kan være udvalgt simpelt tilfældigt blandt alle traditionelle cacher, der er aktive ved start tidspunktet, og de kan være spredt over hele landet. Cacherne kan også være koncentreret om et afgrænset geografisk område. De enkelte cacher frigives på et tilfældigt tidspunkt i løbet af hver dags 24 timer. Seriøse deltager må derfor være forberedt på nattecaching.

Logning
Cacher logges på følgende vis:


 * I logbogen ved den enkelte cache.
 * På geocaching.com ved den enkelte cache (Såfremt man har fundet en cache tidligere logges besøget med en note).
 * Derudover kan den enkelte udgave af geolympics have krav om at man skal sende e-mail til en bestemt mailadresse inden for en vis frist.

Pointgivning & stilling
Der gives point efter følgende regler:


 * 3 point og guld til den 1. geocacher der finder en cache efter frigivelsen
 * 2 point og sølv til den 2. geocacher der finder en cache efter frigivelsen
 * 1 point og bronze til den 3. geocacher der finder en cache efter frigivelsen

Hvis en cacheejer finder sin egen cache giver det uanset guld, sølv eller bronze medalje kun 1 point.

Cacher frigivet på lørdage og søndage giver somme tider dobbelt point.

I tilfælde af pointlighed ved afslutning af Geolympics er det geocacheren med flest guldmedaljer der er vinderen. Såfremt der stadig er lighed er det antallet af sølvmedaljer og til sidst bronzemedaljer.

Forsvundne cacher
Såfremt en cache er midlertidigt ude af drift vil denne ikke udgå af spillet. Aktiveres cachen af ejeren igen inden spillets udløb tæller den stadig med.

GeOlympics 2011 - Ishøj
I september 2011 organiserede Minor.Zelazny en udgave af geolympics i Ishøj (med enkelte cacher i nabokummunerne Greve og Vallensbæk). Der var tale om en serie helt nye cacher. Der indgik traditionelle cacher, multi-cacher og bonuscacher.

Resultater:
 * Guld: Gulpertstein
 * Sølv: Snowman
 * Bronze: Rasmuslaura

Det hele var forankret i denne event cache.

Vinter Geolympics 2006
Resultater:
 * Guld: kakkadue
 * Sølv: Team Pjuske
 * Bronze: Sundanze

Geolympics 2004
Resultater:
 * Guld: Crumlin
 * Sølv: TeamKristensen
 * Bronze: Sundanze

Oprindelse
Geolympics blev "opfundet" i 2004 af Aaboe i forbindelse med de olympiske lege, da han mente det manglede på det olympiske program.

Eksterne henvisninger

 * Wegges typiske dag under geolympics.
 * Diskussion på det danske geocaching forum vedr 2004
 * Diskussion på det danske geocaching forum vedr 2006
 * Diskussion på det danske geocaching forum vedr 2006